b'\n_START_ARTICLE_\nLi Yuanhong\n_START_SECTION_\nBakgrunn\n_START_PARAGRAPH_\nLi Yuanhong studerte ved  marineskolen i Tianjin \xc3\xa5rene 1884-90 og i deltok som sj\xc3\xb8offiser i den f\xc3\xb8rste sino-japanske krig i 1894-95. han var deretter milit\xc3\xa6rinstrukt\xc3\xb8r hos visekonge Zhang Zhidong, studerre et par \xc3\xa5r befestningskunst i Japan, og ble derp\xc3\xa5 i 1903 brigade- og i 1906 divisjonsgeneral med forlegning i Wuchang.\n_START_SECTION_\nZinghairevolusjonen\n_START_PARAGRAPH_\nVed Xinhairevolusjonens utbrudd der i oktober 1911 fikk Li befalet over de oppr\xc3\xb8rske styrkene, og tok ledwnde del i forhandlingene med de keiserlige om v\xc3\xa5penstillstand og keiserens abdikasjon.\n_START_SECTION_\nPolitiker\n_START_PARAGRAPH_\nLi ble valgt i februar 1912 til provisorisk visepresident og ble sjef for generalstaben, og forvaltet flere guvern\xc3\xb8rsembeder. Han ble i oktober 1913, etter at en del av forfatningen var blitt antatt, tilordnet visepresident. Han ble i 1914 kalt til Peking av Yuan Shikai, som ville ha ham i sin n\xc3\xa6rhet for \xc3\xa5 overv\xc3\xa5ke ham.\n_START_SECTION_\nPresident to ganger\n_START_PARAGRAPH_\nDa Yuan Shikai d\xc3\xb8de i juni 1916, ble Li kalt ut av sin n\xc3\xb8dtvungne uvirksomhet for presidentposten. Han fors\xc3\xb8kte \xc3\xa5 gjeninnf\xc3\xb8re forfatningsmessige forhold og samarbeide med parlamentet. Ved Zhang Xuns monarkiske kupp i juli 1917 ble Li n\xc3\xb8dsaget \xc3\xa5 s\xc3\xb8ke vern i en utenlandsk legasjon. _NEWLINE_Da republikken etter noen dager ble restituert, nektet Li \xc3\xa5 gjeninnta presidentposten, og kort deretter bosatte han seg i Tianjin som privatmann, og syslet med forretningsvirksomhet, veldedighet og skoleundervisningens fremme._NEWLINE_Den store personlige anseelse Li n\xc3\xb8t, gjorde at man sommeren 1922 n\xc3\xb8det ham til atter, men bare provisorisk og for kort tid, \xc3\xa5 ta i mot presidentvervet. I konfliktene mellom parlamentet og milit\xc3\xa6rpartiet stod han p\xc3\xa5 f\xc3\xb8rstnevntes side, men det sistnevnte organiserte da demonstrasjoner mot ham og tvang ham til \xc3\xa5 flykte til Tianjin, der han av provinsens guvern\xc3\xb8r ble tvunget til \xc3\xa5 nedlegge sitt embete den 11. juni 1923._NEWLINE_Han unnslapp snart tll Shanghai, der omkring 200 parlamentsmedlemmer samlet seg om ham, men flertallet gikk snart over til marskalk Cao Kun, som derp\xc3\xa5 6. oktober samme \xc3\xa5r ble valgt til Lis etterf\xc3\xb8lger. Da Li hsdee forlatt hovedstaden, hadde han pr\xc3\xb8vd \xc3\xa5 ta med seg presidentens segl. Men dette lyktes han ikke i. _NEWLINE_Han trakk seg til sist til Japan for medisinsk behandling, og vendte tilbake til Tianjin i 1924, og d\xc3\xb8de til slutt der.'